《送晋熙公别诗》
隋代·尹式

太行君失路，扶摇我退飞。无复红颜在，空持白首归。

色移三代服，尘化两京衣。道穷方识命，事云乃知非。

西候追孙楚，南津送陆机。云薄鳞逾细，山高翠转微。

气随流水咽，泪逐断弦挥。但令寸心密，随意尺书稀。

作者简介：尹式（暂且不知～604）隋代河间（现属河北）人。博学能诗，少有令问。仁寿中，任汉王杨谅记室，王甚重之。仁寿四年（604），文帝死，杨谅起兵反对杨广失败，尹式自杀。其族人正卿、彦卿俱有俊才，名显于世。尹式原有文集，已失传，今存诗二首。